
PARLAMENTUL ROMÂNIEI

CAMERA DEPUTAŢILOR

COMISIA PENTRU ÎNVĂŢĂMÂNT,

ŞTIINŢĂ, TINERET ŞI SPORT

Bucureşti, 7 octombrie 2004

Nr.29/242

R A P O R T

asupra iniţiativei legislative cetăţeneşti pentru modificarea şi completarea articolului 170 din Legea învăţământului nr.84/1995

(P.L.X-474)


1. În conformitate cu prevederile art.89 din Regulamentul Camerei Deputaţilor, cu modificările şi completările intervenite prin Hotărârea Camerei Deputaţilor nr.23/2003, cu adresa nr.P.L.X.474 din 20 septembrie 2004,  Comisia pentru învăţământ, ştiinţă, tineret şi sport a fost sesizată spre dezbatere şi avizare pe fond cu iniţiativa legislativă cetăţenească pentru modificarea şi completarea articolului 170 din Legea învăţământului nr.84/1995.


Iniţiativa legislativă cetăţenească a fost avizată favorabil de Consiliul Legislativ, precum şi de Curtea Constituţională prin Hotărârea nr.1 din 30 iunie 2004. Punctul de vedere al Guvernului: ,,Guvernul nu susţine adoptarea propunerii legislative,,. Iniţiativa legislativă cetăţenească elaborată de un comitet de iniţiativî constituit în temeiul art.2 din Legea nr.189/1999 privind exercitarea iniţiativei legislative de către cetăţeni, are ca obiect de reglementare modificarea şi completarea art.170 din Legea învăţământului nr.84/1995, republicată, cu modificările şi completările ulterioare. Iniţiatorii propun alocarea de la Bugetul de stat, pentru finanţarea învăţământului de stat, a unui procent din produsul intern brut de cel puţin 6 %, obţinut cu prioritate din cotele de TVA, începând cu 1 ianuarie 2005 şi, respectiv, de minimum 7 % asigurat în principal din cotele de TVA, începând cu 1 ianuarie 2007. Se preconizează ca printre cerinţele pentru finanţarea învăţământului de stat să fie prevăzute dezvoltarea bazei materiale şi dotarea unităţilor de învăţământ cu material didactic performant la nivelul standardelor europene şi asigurarea unei salarizări motivante pentru personalul didactic, care să garanteze atragerea tinerilor cu vocaţie pentru cariera didactică, dar şi menţinerea în sistem a acestora.

2.  În raport de obiectul şi conţinutul său, iniţiativa legislativă face parte din categoria legilor organice, ca şi legea asupra căreia se aduc modificări şi completări. 

3. La lucrări au fost prezenţi 17 deputaţi din totalul de 29 membri ai Comisiei.

4. Camera Deputaţilor este prima Cameră sesizată.

În urma dezbaterii în şedinţa din 6 octombrie 2004, Comisia, cu 12 voturi pentru şi 5 voturi împotrivă, aprobă iniţiativa legislativă, cu următoarele amendamente:

I. AMENDAMENTE ADMISE

Nr.

crt.
Text iniţial
Text propus de Comisie

(autorul amendamentului)
Motivare
Camera decizio

nală

1.
Titlul legii:

Lege pentru modificarea şi completarea articolului 170 din Legea învăţământului nr.84/1995
Titlul legii:

Text nemodificat



Senatul

2.
Articol unic: - Art. 170 din Legea învăţământului nr.84/1995, republicată, cu modificările şi completările ulterioare se modifică şi se completează după cum urmează:


Articol unic: - Articolul 170 din Legea învăţământului nr.84/1995, republicată, în Monitorul Oficial al României, Partea I, nr.606 din 10 decembrie 1999, cu modificările şi completările ulterioare se modifică şi se completează după cum urmează:





3. 
1. Alineatul (1) se modifică şi va avea următorul cuprins:

,,Începând cu 1 ianuarie 2005, finanţarea învăţământului de stat se face de la bugetul de stat, cu prioritate din cotele de TVA, în limitele a cel puţin 6 % din PIB,,.
1. Alineatul (1) se modifică şi va avea următorul cuprins:

(1) ,,Începând cu 1 ianuarie 2005, finanţarea învăţământului de stat se face din fonduri publice, cu prioritate din cotele de TVA, în limitele a cel puţin 6 % din PIB,,.

Autor: Comisia
Sumele provin din bugetul de stat, bugetele locale şi din alte surse, precum: credite externe, fonduri externe nerambursabile, venituri proprii.


4.
2. După alineatul (1) se introduc  trei noi alineate, alin.(11), (12)  şi (13), cu următorul cuprins:

Alineatul (11): ,,De la 1 ianuarie 2007, pentru finanţarea învăţământului de stat, bugetul de stat asigură, în principal, din cotele de TVA un procent de minim 7 % din PIB,,. 

Alineatul (12): ,,Procentele din P.I.B. alocate anual prin legea bugetului de stat pentru finanţarea învăţământului de stat asigură realizarea următoarelor cerinţe:

a) considerarea dezvoltării învăţământului ca prioritate naţională, pentru pregătirea resurselor umane la nivelul standardelor internaţionale;

b) profesionalizarea resurselor umane, în concordanţă cu diversificarea pieţei muncii;

c) dezvoltarea bazei materiale şi dotarea unităţilor de învăţământ cu material didactic performant, la nivelul standardelor europene;

d) asigurarea unei salarizări motivante pentru personalul didactic, care să garanteze atragerea tinerilor cu vocaţie petru cariera didactică, dar şi menţinerea în sistem a acestora.

e) Dezvoltarea învăţământului superior şi a cercetării ştiinţifice universitare pentru integrarea la vârf în piaţa ştiinţifică mondială.,,

Alineatul (13): ,,Statul garantează alocarea prin legea anuală a bugetului de stat, pentru finanţarea învăţământului de stat, a procentelor din P.I.B. prevăzute la alin.(1) şi (11). În acest scop, prevederile alin.(1) şi (11) au caracter minimal şi obligatoriu la elaborarea legilor anuale ale bugetului de stat, începând cu anul 2005,,.
2. După alineatul (1) se introduc  trei noi alineate, alin.(11), (12)  şi (13), cu următorul cuprins:

 (11): ,,De la 1 ianuarie 2007, pentru finanţarea învăţământului de stat din fonduri publice se asigură, în principal, din cotele de TVA un procent de minim 7 % din PIB,,. 

 (12): ,,Procentele din P.I.B. alocate anual prin legea bugetului de stat pentru finanţarea învăţământului de stat asigură realizarea următoarelor cerinţe:

a) considerarea dezvoltării învăţământului  pentru pregătirea resurselor umane la nivelul standardelor internaţionale;

b) Text nemodificat

c) Text nemodificat
d) asigurarea unei salarizări motivante pentru personalul didactic, care să încurajeze atragerea tinerilor cu vocaţie pentru cariera didactică, dar şi menţinerea în sistem a acestora.

e) Text nemodificat

 (13) Text nemodificat





II. AMENDAMENTE RESPINSE

Nr.

crt.
Text iniţial
Text propus de Comisie

(autorul amendamentului)
Motivare

1. 
Alineatul (1) se modifică şi va avea următorul cuprins:

,,Începând cu 1 ianuarie 2005, finanţarea învăţământului de stat se face de la bugetul de stat, cu prioritate din cotele de TVA, în limitele a cel puţin 6 % din PIB,,.

Alineatul (11): ,,De la 1 ianuarie 2007, pentru finanţarea învăţământului de stat, bugetul de stat asigură, în principal, din cotele de TVA un procent de minim 7 % din PIB,,. 


Alin.(1) Pentru finanţarea învăţământului de stat din fonduri publice se asigură annual, începând cu 1 ianuarie 2005, cu prioritate din cotele de TVA, o creştere a alocaţiilor până la minim 6 % din PIB în anul 2007.

Autor: deputat Petru Andea
a) Se ţine seama de efortul financiar posibil de realizat în perioada 2005 – 2007, aşa cum a fost stabilit prin Legea nr.354/2004.

b) Majoritatea membrilor Comisiei susţin creşterea procentului la minim 7 % din PIB în anul 2007 pentru o finanţare corespunzătoare a învăţământului. 

